Diari Oficial de la Generalitat Valenciana


Sumari del DOGV 1475, del 01-02-1991 (1991/900331)

RESOLUCIO del conseller d'Obres Públiques, Urbanisme i Transports de 8 de gener de 1991, per la qual s'aprova definitivament el Projecte de la Norma Complementària núm.1 del Pla General d'Ordenació Urbana de Torrent, en l'àmbit de l'Hort de Trénor.
--------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1991/01/08/(1)/dof/vci/html**

### Dades del document

Número de DOGV
:   1475

Data del DOGV
:   01-02-1991

Secció del DOGV
:   I. DISPOSICIONS GENERALS

Número del document
:   1991/900331


Data del document
:   08-01-1991

Organisme emissor


Tipus de document
:   Resolució

Descriptors 

:   * Torrent
    * pla d'urbanisme

RESOLUCIO del conseller d'Obres Públiques, Urbanisme i Transports de 8 de gener de 1991, per la qual s'aprova definitivament el Projecte de la Norma Complementària núm.1 del Pla General d'Ordenació Urbana de Torrent, en l'àmbit de l'Hort de Trénor.  
Vist l'expedient relatiu a la Norma Complementària núm. 1 del Pla General d'Ordenació Urbana de Torrent, en l'àmbit de L'Hort de trénor, sobre el qual es va emetre un informe favorable per la Comissió Territorial d'Urbanisme de València el 15 de novembre de 1990.  
Vist que el 3 de Juliol de 1990, en sessió plenària, l'Ajuntament de Torrent acordà aprovar inicialment el projecte de Norma completaria núm 1 del Pla General d'Ordenació Urbana de Torrent en l'àmbit de l'Hort de Trènor, y sotmetre'l a informació pública.   
Vist que el 21 de juliol de 1990, es publicà un edicte en el diari «Levante» pel qual s'exposava al públic, durant el termini d'un mes, l'acord del Ple de l'aprovació del projecte de la Norma Complementària núm. 1 del Pla General d'ordenació Urbana en l'àmbit de L'Hort de Trènor i es va publicar en el BOP el 18 de juliol de 1990 i en el BOE el 26 de setembre de 1990, sense que s'haja presentat cap al.legació.  
Vist que el Ple de l'Ajuntament, en sessió extraordinària de 30 d'octubre de 1990, acordà aprovar provisionalment el projecte de referència i demanar de la Comissió Territorial d'Urbanisme de València i de la Diputació Provincial els informes respectius.  
Vist que el 20 de novembre de 1990, el Consell Metropolità de L'Horta emeté el seu informe favorable respecte del Projecte de referència.  
Vist que la Comissió Territorial d'Urbanisme de València emeté el corresponent informe en el qual considerava que havia de modificar-se la redacció de l'article 3r. de la Norma.  
Atès que el Projecte de Norma Complementària núm. 1 del Pla General d'Ordenació Urbana de Torrent en l'àmbit de L'Hort de Trénor s'ha realitzat per a definir el termini d'execució de les obres d'urbanització de la Unitat d'actuació que delimita l'espai conegut com a l'Hort de Trénor, i les conseqüències que són deriven i la Norma Complementària núm. inclou 3 articles.  
Atès que s'ha remitit per part de l'Ajuntament de Torrent l'expedient complet l'objecte d'aprovació definitiva per aquest Hble. Sr. Conseller.  
Atès que la Comissió Territorial d'Urbanisme de València emetré l'oportú informe en què se suggeria la modificació de la redacció de l'article 3r. de la Norma de referència en el sentit que literalment consta en el seu informe.  
Atès que l'Ajuntament de Torrent el 31 d'octubre de 1990, remeté un ofici a l'Excma. Diputació Provincial de València per tal de demanar l'informe previst en l'article 131 del Reglament de Planejament, i com que no consta aquest fins al dia d'avui en l'expedient s'haurà d'entendre emés en sentit favorable, segons que preceptua el citat article.  
Atès que s'ha complert el procediment establert en els articles 49, 41 següents i concordants de la Llei del Sòl i els articles 154, següents i concordants del Reglament de Planejament.  
Vistos els preceptes legals citats, el Decret 137/90, de 30 de juliol, la Llei del Sòl, la Llei de Procediment Administratiu, el Reglament de Planejament, la Llei 8/90, de 25 de juliol i d'altres d'aplicació pertinent, resolc:  
Aprovar definitivament el Projecte de la Norma Complementària núm. 1 del Pla General d'Ordenació Urbana de Torrent (València) en l'àmbit de L'Hort de Trénor. L'article 3r. de la referida norma queda redactat de la següent forma: «Si les condicions d'aprofitament i edificació de la citada Unitat es modificaren en sentit restrictiu o si es bloquejara d'alguna manera la seua normal execució, o si es paralitzaren o suspengueren les llicenciés d'obra en l'àmbit de l'esmentada Unitat es generaria, si escau, en favor de la propietat i a càrrec de l'administració responsable, la indemnització que legalment corresponga en els supòsits i en els termes disposats en els articles 21, 86 de la Llei 8/90 de 25 de 4 de juliol de Reforma del Règim Urbanístic i Valoracions del Sòl i per l'article 121 i següents de la Llei d'Expropiació Forçosa».  
Contra aquesta Resolució, que no esgota la via administrativa, hom pot interposar recurs de reposició davant aquest Conseller en el termini d'un mes, comptador des de l'endemà de la publicació de la Resolució, abans del contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l'esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 8 de gener de 1991. - El Conseller d'Obres Públiques, Urbanisme i Transports: Eugenio Burriel de Orueta.


Còpia Permalink ELI